Jaume Aragall

**Jaume Aragall Garriga**, nado en Barcelona o 6 de xuño de 1939, é un tenor español.

Iniciou os seus estudos musicais en Barcelona xunto a Jaime Francisco Puig. Máis tarde mudouse a Milán grazas a unha bolsa concedida polo Gran Teatro do Liceo de Barcelona. Alí estudou xunto a Vladimir Badiali.

En 1963 gañou o concurso de voces verdianas de Busseto, e nese mesmo ano debutou en Italia, no Teatro de La Fenice de Venecia coa ópera *Gerusalemme* de Giuseppe Verdi. Na Scala de Milán debutou con ''L'amico Fritz* de Mascagni. En xaneiro de 1964 interpretou o papel de Rodolfo en *La Bohème*.

Nas seguintes tempadas cantou no Liceu, así como na Ópera Estatal Húngara, La Fenice de Xénova, no Teatro Massimo de Palermo, o Teatro Regio de Parma, en Módena, Nápoles, Roma e Turín.

En 1966 interpretou o papel de Romeo na ópera de Vincenzo Bellini *I Capuleti e i Montecchi* na Scala xunto a Renata Scotto e o mozo Luciano Pavarotti. Foi este o que anos despois, nunha entrevista, dixo del que era "a voz máis fermosa do século XX".

Aragall actuou nos teatros máis importantes do mundo, interpretando as óperas máis coñecidas. O seu repertorio inclúe tamén algunhas obras menos populares como *Esclarmonde* de Jules Massenet ou *Caterina Cornaro* de Gaetano Donizetti, que gravou xunto a Montserrat Caballé.

Recibiu numerosos premios e distincións, como o título de *Kammersänger* da Wiener Staatsoper, a Cruz de Sant Jordi (1984) e a Medalla de Oro da Generalitat de Cataluña en 1997.
## Primeiros anos
esquerda|miniatura|Placa commemorativa na casa paterna, colocada en 2005
Jaume Aragall naceu no número 30, do Passeig del Born, no barrio de Sant Pere, Santa Caterina i la Ribera, no Distrito de Ciutat Vella de Barcelona. Moi preto da Basílica de Santa Maria del Mar.

Fillo de familia traballadora, o seu pai traballaba como mozo de carga no veciño Mercado Central do Born, a súa nai era ama de casa. Ámbolos dous eran moi afeccionados á música. O propio Aragal di que o seu pai tiña unha fermosa voz, aínda que só cantaba na casa, nas reunións familiares.

Fixo os primeiros estudos na Escola parroquial de Santa Maria del Mar, moi preto da súa casa. Aos nove anos ingresou na escolanía da Basílica de Santa Maria del Mar, onde recibiu as súas primeiras leccións de canto.

## Traxectoria
### Italia
Para dar unha idea da importancia que a época italiana tivo na carreira de Aragall, baste dicir que en practicamente todo o mundo se lle coñece como *Giacomo Aragall*, co nome de pía italianizado.

### Unha carreira irregular
Así describe o crítico musical Juan Ángel Vela del Campo o esforzo que para un Aragall xa maduro supón subir a un escenario:

## *A voz máis fermosa do século XX*
Así respondía a este título o propio Aragall nunha entrevista a unha revista especializada

## Repertorio
O seu repertorio centrouse, sobre todo, na ópera italiana, tanto no romántica como na verista: Verdi, Puccini, Donizetti. Concretamente, el mesmo asegura que as óperas que máis ten representado son *Rigoletto*, *La Bohème* e *Tosca*.

Nunca interpretou Wagner porque, como el mesmo dicía, *porque creo que mi tipo de voz no pienso que sea para cantar Wagner, y estoy ya muy realizado con el tipo de ópera italiana que canto, o francesa, que creo que es lo mío''.

Repertorio:
* L'amico Fritz (Fritz)
* I Capuleti e i Montecchi (Romeo)
* Don Carlo (Don Carlo)
* Jérusalem (Gastón, vizconde de Bearn)
* Rigoletto (Duque de Mantua)
* La traviata (Alfredo Germont)
* Tosca (Mario Cavaradossi)
* Lucia di Lammermoor (Sir Edgardo de Ravenswood)
* La Bohème (Rodolfo)

## Discografía
### Óperas
## Notas
## Véxase tamén 
### Ligazóns externas
*Concurs Internacional de Cant Jaume Aragall 
*Grupo de Facebook de admiradores de Aragall